 Zaidi ya asilimia 40 ya mazao yanayozalishwa nchini, hupotea kutokana na ukosefu wa masoko na maghala.Hayo yamesemwa na Rais John Magufuli leo Jumatatu, alipokuwa akizungumza na wananchi na viongozi mbalimbali wa serikali katika uzinduzi wa kiwanda cha kusindika mahindi cha Mlale JKT, mkoani Ruvuma.Rais Magufuli ameeleza kuwa kiwanda hicho kitasaidia kupunguza tatizo hilo kwa kiwango kikubwa ikiwa ni pamoja na kuunga mkono juhudi za serikali wa kufikia uchumi wa kati kwa kupitia sekta ya viwanda.Ameeleza kuwa kiwanda hicho chenye thamani ya milioni 414.7/- kitakuwa na uwezo wa kusindika tani 440 za mahindi na kuzalisha tani 308 za unga wa sembe pamoja na tani 132 za pumba.Hatahivyo Rais Magufuli amesifia Jeshi la Wananchi (JWTZ) na Jeshi Kulinda Taifa (JKT) kwa kazi nzuri wanayofanya kulinda taifa na kusaidia kudumisha amani.“Jeshi letu la Wananchi linafanya kazi nzuri sana katika sekta mbalimbali za ujenzi na hata viwanda, nawapongeza sanaa,” aliongeza.